Ingvar og Ágústa sigruðu í Rangárþing Ultra Ingvar Ómarsson og Ágústa Edda Björnsdóttir sigruðu í fjallahjólakeppninni Rangárþing Ultra , sem fram fór í þriðja sinn síðastliðinn föstudag . Keppnin er samstarfsverkefni Rangárþings eystra og Rangárþins ytra og hefur skipað sér sess hjá mörgu hjólreiðafólki á Íslandi . Keppnin fór vel fram og voru viðbrögð keppenda og aðstandenda jákvæð og hefur umfjöllun um keppnina verið gríðarlega góð , enda lék veðurblíðan við keppendur og allir komu heilir í mark . Vegna þurrka undanfarnar vikur í sveitarfélögunum reyndist brautin vera nokkuð strembnari en oft áður . Til að mynda var sandurinn við Helluvað og meðfram Þingskálavegi torfær svo hjólin skrikuðu hjá sumum og keðjur fóru undan hjá öðrum , þó flestir hafi farið í gegnum brautina án skakkafalla . Sérstaða keppninnar er að leiðin , sem er um 50km löng milli Hellu og Hvolsvallar , kemur aldrei inn á þjóðveg 1 . Veitt voru verðlaun í fjórum flokkum , bæði karla og kvenna . Heildarúrslit fyrir besta tíma í braut voru þessi : Alls tók 101 keppandi þátt í keppninni og vonast keppnishaldarar til þess að þeir verði ennþá fleiri þegar keppnin verður haldin 12. júní 2020 . Mótshaldarar vilja þakka Sláturfélagi Suðurlands fyrir myndarlegan stuðning við keppnina en einnig Ungmennafélaginu Heklu , Björgunarsveitinni Dagrenningu , Flugbjörgunarsveitinni Hellu , starfsmönnum sveitarfélaganna sem og öðrum sem lögðu hönd á plóg , fyrir sína aðkomu .